Diari Oficial de la Generalitat Valenciana


Sumari del DOGV 3692, del 21-02-2000 (2000/1236)

ORDRE de 9 de febrer de 2000, de la Conselleria d’Agricultura, Pesca i Alimentació, per la qual es convoquen determinades línies d’ajudes a la ramaderia gestionades per la Direcció General d’Innovació Agrària i Ramaderia per a l’exercici de 2000.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1236


Data del document
:   09-02-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ramat
    * ajuda a l'agricultura
    * ajuda pública
    * suport econòmic

ORDRE de 9 de febrer de 2000, de la Conselleria d'Agricultura, Pesca i Alimentació, per la qual es convoquen determinades línies d'ajudes a la ramaderia gestionades per la Direcció General d'Innovació Agrària i Ramaderia per a l'exercici de 2000. [2000/X1236]
  
La Conselleria d'Agricultura, Pesca i Alimentació gestiona diverses línies d'ajudes destinades a millorar les condicions de producció de les explotacions ramaderes. Algunes d'aquelles estan obertes anualment, ja que així ho preveuen les bases respectives. En canvi, altres han de ser convocades cada exercici. En aquests casos resulta d'interès convocar aquestes ajudes malgrat que no es conega encara l'import global màxim previst en cada cas. Açò permetrà gestionar els expedients fins a la fase immediatament anterior a la resolució.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
Es convoquen les ajudes establides per a 2000 en les línies de subvencions regulades en les disposicions de la Conselleria d'Agricultura, Pesca i Alimentació indicades en aquest article i gestionades per la Direcció General d'Innovació Agrària i Ramaderia. El termini de presentació de sol·licituds finalitzarà en la data que s'establisca per a cada una d'elles.
  
Línia 401/000/00
  
Ordre de 24 de juny de 1997, de la Conselleria d'Agricultura, Pesca i Alimentació, per la qual s'estableixen ajudes als contractes per a la recollida i transport de cadàvers d'animals de granges (DOGV núm. 3.028, de 4 de juliol de 1997).
  
Data límit de presentació: 30 d'abril de 2000.
  
Línia 403/000/00
  
Ordre de 28 de març de 1996, de la Conselleria d'Agricultura, Pesca i Alimentació, per la qual s'estableix una ajuda compensatòria de rendes a les explotacions apícoles de la Comunitat Valenciana (DOGV núm. 2.726, d'11 d'abril de 1996).
  
Data límit de presentació: 15 de març de 2000.
  
Línia 405/000/00
  
Reial Decret 1.213/1997, de 18 de juliol, pel qual es regula el control de rendiments lleters per a l'avaluació genètica de les femelles de les espècies bovina, ovina i cabruna de raça pura per a la reproducció.
  
Data límit de presentació: 30 de juny de 2000.
  
Línia 407/000/00
  
Ordre de 26 de març de 1998, de la Conselleria d'Agricultura, Pesca i Alimentació, per la qual s'estableixen ajudes per a la realització de cursos de formació en matèria de ramaderia en la Comunitat Valenciana (DOGV núm. 3.218, de 6 d'abril de 1998).
  
Data límit de presentació: 31 de març de 2000.
  
Article 2
  
El finançament de les despeses derivades d'aquestes línies d'ajuda es realitzarà a càrrec dels crèdits aprovats en els pressupostos de la Generalitat, per Llei 10/1999, de 30 de desembre. No obstant això, no es resoldrà la concessió d'ajudes a les sol·licituds presentades mentre no es publiquen els imports globals màxims per a cada una d'aquestes línies d'ajuda.
  
Article 3
  
La justificació de la realització de la conducta, activitat o inversió que es finance amb alguna de les subvencions a què es refereix aquesta ordre es realitzarà mitjançant la presentació de les corresponents certificacions i en la forma que s'establisca en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública, d'acord amb les bases reguladores.
  
No obstant l'anterior, per a qualsevol de les ajudes previstes en aquesta ordre, l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons la certificació del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud per a aquestes. El certificat mencionat no suposarà cap compromís per part de la Conselleria d'Agricultura, Pesca i Alimentació en el cas que la resolució no siga favorable perquè el sol·licitant no complisca els requisits o condicions, o si, aplicant el prorrateig en els casos en què estiga previst en les corresponents bases reguladores, part de la inversió no siga atesa.
  
Article 4
  
Les ajudes regulades en aquesta ordre es tramitaran, quant a termini de presentació de sol·licituds, per les dates indicades.
  
Transcorreguts sis mesos des de l'acabament del termini hàbil de presentació de sol·licituds de les ajudes sense que haguera recaigut resolució expressa, s'entendran desestimades.
  
Article 5
  
Els beneficiaris de les ajudes hauran de justificar el compliment de les obligacions tributàries i front a la Seguretat Social en el moment de presentació de sol·licituds, de conformitat amb l'Ordre de 30 de maig de 1996, de la Conselleria d'Economia i Hisenda, i la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de subvencions en matèria d'agricultura, que s'entenen equiparades a l'efecte de l'article 3.7 de l'Ordre de 30 de maig de 1996, de la Conselleria d'Economia i Hisenda.
  
Article 6
  
Es modifiquen les quanties establides en l'article 4 de l'Ordre de 24 de juny de 1997, per la qual s'estableixen ajudes a la recollida i transport de cadàvers d'animals procedents d'explotacions ramaderes, que per a l'exercici de 2.000 seran les següents:
  
a) Si la distància entre els dos punts és inferior a 25 quilòmetres, la subvenció serà de 3.500 pessetes per contracte firmat i mes.
  
b) Si la distància entre els dos punts està compresa entre 25 i 50 quilòmetres, la subvenció serà de 4.200 pessetes per contracte firmat i mes.
  
c) Si la distància entre els dos punts està compresa entre 50 i 75 quilòmetres, la subvenció serà de 4.800 pessetes per contracte firmat i mes.
  
d) Si la distància entre els dos punts està compresa entre 75 quilòmetres i 100 quilòmetres, la subvenció serà de 5.500 pessetes per contracte firmat i mes.
  
e) Si la distància entre els dos punts és superior a 100 quilòmetres, la subvenció serà de 6.400 pessetes per contracte firmat i mes.
  
Article 7
  
Es modifica l'Ordre de 28 de març de 1996, per la qual s'estableix una ajuda compensatòria de rendes a les explotacions apícoles de la Comunitat Valenciana, que ja es va actualitzar mitjançant l'Ordre de 30 de març de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General de Desenvolupament Rural i Producció Agrària, amb bases reguladores en vigor, i es modifiquen aspectes d'algunes ordres (DOGV núm. 3.218, de 06.04.1998), en els termes següents:
  
- Article 2, apartat a): es canvia la data 31 de desembre de 1995 per la de 31 de desembre de 1999.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 9 de febrer de 2000
  
La consellera d'Agricultura, Pesca i Alimentació,